দীর্ঘদিন যাবত আমরা দেখে আসছি, যে রাজনৈতিক দলই ক্ষমতায় আসুক না কেন আমাদের পুলিশ বাহিনীকে তাদের দলীয় কর্মীদের মত ব্যবহারের চেষ্টা করে আসছে। এরই ফলশ্রুতিতে বিরোধী রাজনৈতিক শক্তিকে দমাতে পুলিশকেই বড় হাতিয়ার হিসেবে ব্যবহার করে আসছিল। সমাজের বিশষ্টজন সহ অনেকেরই ধারণা বর্তমান সরকারের আমলে পুলিশ আগের চেয়ে অনেক বেশি বেপরোয়া ও হিংস্র রূপে আর্বিভূত হয়েছে। তার জন্য সকলেই ৫ জানুয়ারি ২০১৪ এর নির্বাচনকে দায়ী করছেন। ৫ জানুয়ারি ভোটারবিহীন নির্বচনের পর সরকারের ক্ষমতা টিকিয়ে রাখার জন্য পুলিশই অগ্রণী ভূমিকা পালন করে আসছে। তাই অনেকেই এ সরকারকে পুলিশ নির্ভর সরকার হিসেবে মনে করছেন। অবশ্য সরকারের কর্তাব্যক্তিদের কথায়ও পুলিশের প্রতি তদের বিশেষ দুর্বলতার বহিঃপ্রকাশ পায়।